Oscar Möller

Sten Oscar Hans Möller (s. 22. tammikuuta 1989 Tukholma, Ruotsi) on ruotsalainen uransa lopettanut jääkiekkoilija. Hän on pelipaikaltaan laitahyökkääjä. Oikealta laukovan Möllerin vahvuudet ovat kiekollisissa taidoissa ja johtajuudessa.EliteProspectsOscar Möller – AHL – Muut Sarjat – Jatkoaika.com – Kaikki jääkiekosta Hän on aiemmin pelannut myös yhteensä 87 NHL:n runkosarjaottelua sekä yhden playoff-ottelun Los Angeles Kingsissä tehden niissä tehot 12+14=26. Jäähyminuutteja on kertynyt 22.

Ura
Seuraura
Möller on Spånga IS:n kasvatti. Hän pelasi joukkueessa ensimmäiset miesten pelinsä jo 15-vuotiaana kaudella 2004–2005 Ruotsin II-divisioonassa. Suurimman osan kaudestaan Möller pelasi kuitenkin Spångan juniorijoukkueissa ja voitti J16-sarjan pistepörssinEurohockey.net ja mestaruuden. Kaudeksi 2005–2006 hän siirtyi Djurgårdens IF:n junioreihin.

WHL-joukkue Chilliwack Bruins varasi Möllerin CHL:n varaustilaisuuden toisena pelaajana kesällä 2006. Hän siirtyi 17-vuotiaana joukkueeseen kaudeksi 2006–2007 ja teki 68 runkosarjassa tehot 32+37=69. Möller voitti Bruinsin sisäisen maalipörssin ja oli sisäisessä pistepörssissä toinen Mark Santorellin jälkeen.HockeyDB Los Angeles Kings varasi hänet toisella kierroksella 52. pelaajana NHL:n varaustilaisuudessa 2007.

Kaudella 2007–2008 Möller sijoittui tehoilla 39+44=83 WHL:n runkosarjan pistepörssissä yhdeksänneksi Seattle Thunderbirdsin Bud Hollowayn kanssa. Maalipörssissä hän oli seitsemäs. Möller oli jälleen Bruinsin paras maalintekijä ja toiseksi paras pistemies Santorellin jälkeen. Hänet valittiin kauden päätteeksi WHL:n läntisen konferenssin toiseen tähdistökentälliseen.Legends of Hockey Huhtikuussa 2008 Möller teki kolmivuotisen tulokassopimuksen Los Angeles Kingsin kanssa ja hän pelasi samana keväänä kaksi playoff-ottelua sen farmijoukkue Manchester Monarchsissa, AHL:ssä tehden yhden syöttöpisteen.

Möller otti paikkansa Kingsin NHL-miehistöstä kaudeksi 2008–2009. Hän teki NHL-uransa avausmaalin 20. lokakuuta 2008 Colorado Avalanchen Peter Budaj'n taakse. Möller pelasi kauden aikana NHL:ssä yhteensä 40 runkosarjaottelua tehoin 7+8=15. Hän kuitenkin loukkasi solisluunsa vuodenvaihteessa pelatuissa alle 20-vuotiaiden MM-kilpailuissa, eikä kuntouduttuaan pelannut enää loppukaudella Kingsissä, vaan kävi kahdeksan ottelun visiitillä Monarchsissa ja istui Kingsin otteluissa katsomossa.

Kausina 2009–2010 ja 2010–2011 Möller pelasi suurimmaksi osaksi Monarchsissa hankkiakseen lisää rutiinia puolustuspelaamiseen, nopeutta ja voimaa. Kaudella 2009–2010 hän pelasi siellä 43 runkosarjaottelua tehden 15 osumaa, joilla Möller sijoittui joukkueen sisäisessä maalipörssissä kolmanneksi. NHL:n puolella hän pelasi 34 ottelua tehoin 4+3=7. Möller oli Monarchsin kolmanneksi paras maalintekijä (Brandon Kozunin kanssa) myös kaudella 2010–2011, jolloin hän teki 59 runkosarjaottelussa 23 osumaa. Hän toimi joukkueen varakapteenina ja pelasi NHL:n puolella 13 runkosarjaottelua sekä yhden playoff-ottelun tehoin 1+3=4. 

Möllerin NHL-tulokassopimuksen päätyttyä hän kaudeksi 2011–2012 palasi kotimaahansa ja siirtyi Elitserien-joukkue Skellefteå AIK:hon kaksivuotisella sopimuksella. Kausi oli hänelle ensimmäinen Elitserienissä sekä Euroopan pääsarjoissa. Möller teki Elitserien-uransa avausmaalin kauden avausottelussa 15. syyskuuta 2011 vieraissa Färjestads BK:ta vastaan. Yhteensä hän teki kauden aikana 54 runkosarjaottelussa tehot 14+17=31, joilla Möller oli Skellefteån neljänneksi paras pistemies sekä 19 playoff-ottelussa tehot 7+8=15. Hän voitti kauden päätteeksi Elitserien-hopeaa.

Kaudella 2012–2013 Möller kärsi useista loukkaantumisista ja hän pelasi runkosarjan aikana vain 28 ottelua. Möller kuitenkin paransi maalimääräänsä edelliskaudesta tehden 18 osumaa, joilla hän oli Skellefteån toiseksi paras maalintekijä Joakim Lindströmin kanssa. Möller voitti kauden päätteeksi Ruotsin-mestaruuden. Helmikuussa 2013 hän teki nelivuotisen jatkosopimuksen joukkueen kanssa.

Maajoukkueura

Möller voitti alle 20-vuotiaiden MM-hopeaa vuosina 2008 ja 2009. Jälkimmäisessä turnauksessa hän toimi Ruotsin kapteenina. Möllerin turnaus päättyi kuitenkin kesken finaaliottelun Kanadaa vastaan, kun hänen solisluunsa murtui.

Möller voitti myös alle 18-vuotiaiden MM-pronssia vuonna 2007. Ruotsin A-maajoukkueessa Möller on pelannut kolme ottelua vuoden 2013 Karjala-turnauksessa tehopistein 1+2=3. Hän teki A-maajoukkuedebyyttinsä näin ollen turnauksen avausottelussa 7. marraskuuta 2013 Gävlessä Tšekkiä vastaan. Möller sai ottelussa yhden syöttöpisteen.Sweden – Czech Republic (Actions)  Hänen ensimmäinen A-maajoukkuemaalinsa syntyi seuraavassa ottelussa 9. marraskuuta Helsingin Hartwall Areenalla Venäjää vastaan.Sweden – Czech Republic (Actions) 

Muuta
Möllerin pikkuveli Carl-Johan on pelannut jääkiekkoa Ruotsin alemmissa sarjoissa.

Tilastot
 2004–2005  Spånga Hockey  Ruotsi II  6  6  4  10  0  –  –  –  –  – 2005–2006  Djurgårdens IF  SuperElit  25  8  5  13  41  4  2  0  2  0 2006–2007  Chilliwack Bruins  WHL  68  32  37  69  50  5  0  3  3  6 2007–2008  Chilliwack Bruins  WHL  63  39  44  83  42  4  2  1  3  4        JMM  6  3  2  5  0   Manchester Monarchs  AHL  –  –  –  –  –  2  0  1  1  0 2008–2009  Manchester Monarchs  AHL  8  2  3  5  6  –  –  –  –  –        JMM  6  1  3  4  4   Los Angeles Kings  NHL  40  7  8  15  16  –  –  –  –  – 2009–2010  Manchester Monarchs  AHL  43  15  18  33  20  16  2  5  7  0   Los Angeles Kings  NHL  34  4  3  7  4  –  –  –  –  – 2010–2011  Manchester Monarchs  AHL  59  23  27  50  34  –  –  –  –  –   Los Angeles Kings  NHL  13  1  3  4  2  1  0  0  0  0 2011–2012  Skellefteå AIK  Elitserien  54  14  17  31  6  19  7  8  15  8 2012–2013  Skellefteå AIK  Elitserien  28  18  8  26  2  13  5  5  10  2  2013–2014  Skellefteå AIK  SHL  48  27  18  45  14  14  5  13  18  2         MM  10  3  6  9  4 2014–2015  Ak Bars Kazan  KHL  54  14  18  32  6  20  9  3  12  4        MM  8  4  3  7  2 2015–2016  Ak Bars Kazan  KHL  58  15  22  37  20  6  0  1  1  4 2016–2017  Skellefteå AIK  SHL  16  10  3  13  8  7  1  1  2  4 2017–2018  Skellefteå AIK  SHL  49  18  24  42  6  16  8  5  13  6        OK  4  1  1  2  2 2018–2019  Skellefteå AIK  SHL  51  19  19  38  8  6  3  2  5  0 2019–2020  Skellefteå AIK  SHL  50  20  17  37  10  –  –  –  –  – 2020–2021  Skellefteå AIK  SHL  52  17  18  35  35  12  2  2  4  2 2021–2022  Skellefteå AIK  SHL  49  16  18  34  18  6  0  2  2  0 2022–2023  Skellefteå AIK  SHL  48  23  21  44  10  17  7  4  11  0 2023–2024  Skellefteå AIK  SHL  0  0  0  0  0  –  –  –  –  – 2024–2025  Skellefteå AIK  SHL  0  0  0  0  0  –  –  –  –  – 12 kautta  yhteensä  Elitserien/SHL  445  182  163  345  117  110  38  42 80  24 4 kautta  yhteensä  AHL  110  40  48  88  60  18  2  6  8  0 3 kautta  yhteensä  NHL  87  12  14  26  22  1  0  0  0  0 2 kautta  yhteensä  KHL  112  29  40  69  26  26  9  4  13  8

Lähteet

Viitteet

Luokka:Ruotsalaiset jääkiekkoilijat
Luokka:Los Angeles Kingsin varaamat pelaajat
Luokka:Vuonna 1989 syntyneet
Luokka:Elävät henkilöt